**Destiny 2** on ensimmäisen persoonan ammunta- ja toimintaroolipeli. Pelin on kehittänyt Bungie. Peli julkaistiin PlayStation 4:lle ja Xbox Onelle 6. syyskuuta 2017 ja Windowsille 24. lokakuuta 2017. Google Stadialle peli julkaistiin marraskuussa 2019. Julkaisun jälkeen sille on julkaistu useita lisäosia.

Pelaaminen
----------

Destiny 2 on scifiteemainen ensimmäisen persoonan ammuntapeli, jossa on massiivimoninpelin ominaisuuksia. Destiny 2:ta voi pelata sekä PvE- ja PvP-muotoisesti.

### PvE

PvE eli Player versus Environment muotoisesti Destiny 2:ta voi pelata monella eri tavalla. PvE-muotoja voi pelata joko yksin, oman klaanin tai kavereiden kanssa tai muiden pelaajien kanssa. PvE-pelimuotoja ovat tarinatehtävät, erillistehtävät (*Quest*), *Lost Sectorit*, seikkailut (*Adventures*), partiotehtävät (*Patrols*) ja julkiset tehtävät (*Public Events*). PvE-muodot, joita ei voi pelata yksinään, ovat striket (*Strikes*) ja raidit. Strikeihin osallistuu kolme pelaajaa ja ne perustuvat pelin tarinan tehtäviin. Raideihin voi osallistua kuusi pelaajaa.

### PvP

Destiny 2:ssa on kaksi toisia pelaajia vastaan pelattavaa pelimuotoa eli PvP-peliä, Crucible ja Gambit. Cruciblessa on monia eri pelimuotoja, joista suurin osa perustuu joukkue vastaan joukkue -asetelmaan. Cruciblen pelimuodossa *Rumble* kuusi pelaajaa pelaavat kaikki toisiaan vastaan. *Survival*-pelimuoto on luokiteltu niin sanotuksi kilpailumuodoksi. Cruciblen erikoismuoto on Iron Banner, joka viikon kestävä tapahtuma, jonka aikana pelaajat voivat saada erikoisaseita ja -suojia. Gambitissa kaksi neljän hengen joukkuetta pelaavat toisiaan vastaan tappamalla PvE-tyylisesti vihollisia keräten ja pankittaen *moteja*, joiden avulla voidaan vastustajalle lähettää vihollisia, jotka estävät motejen pankittamisen. Kun moteja on kerätty tarpeeksi, joukkueelle syntyy vahvempi vihollinen, jonka ensin tappanut joukkue voittaa. Pelin aikana voi yksi pelaaja hyökätä vastustajajoukkuetta vastaan, kun siirtymisportaali on auki.

Julkaisu
--------

Destiny 2 julkaistiin PlayStation 4:lle ja Xbox Onelle 6. syyskuuta 2017 ja Windowsille 24. lokakuuta 2017. Google Stadialle peli julkaistiin samalla, kun koko alusta julkaistiin eli 19. marraskuuta 2019.

### Julkaisun jälkeinen sisältö

Ensimmäinen varsinainen lisäosa *Curse of Osiris* julkaistiin 5. joulukuuta 2017. Curse of Osiris keskittyi erityisesti Osiriksen tarinaan ja toi peliin mukaan uuden planeetan, Merkuriuksen.

Toinen lisäosa oli Warmind, joka julkaistiin 8. toukokuuta 2018. Peliin tuotiin tällöin uutena planeettana mukana Mars. Lisäosan tarina keskittyi Warmind Rasputiniin. Samoin peliin tuli mukana uusi raidi *Spire of Stars*.

Destiny 2:n kolmas lisäosa oli Forsaken, joka julkaistiin 4. syyskuuta 2018. Lisäosan mukana tuli kaksi uutta aluetta Tangled Shore ja Dreaming City. Dreaming Cityyn tuli myös uusi raidi *Last Wish*. Forsakenin ohella peliin tuotiin uusi pelimuoto Gambit, jossa kaksi joukkuetta kilpailevat toisiaan vastaan.

Pelin neljäs lisä Shadowkeep julkaistiin 1. lokakuuta noin kaksi viikkoa aikaisempaa julkaisupäivää myöhemmin. Shadowkeepin mukana pelimaailmaan avautui uusi alue Kuu (*The Moon*). Lisäosan tarina keskittyi Eris Mornin hahmon ympärille. Samoin peliin tuotiin uusi raidi *Garden of Salvation*.

Lähteet
-------

1. ↑  Owen Good: Bungie Reveals its Destiny in This Documentary  17. helmikuuta 2013. Kotaku. Viitattu 16.3.2020. (englanniksi)
2. ↑  Matt Espineli ja Kallie Plagge: Destiny 2: Everything We Know So Far  8. syyskuuta 2017. Gamespot. Viitattu 16.3.2020. (englanniksi)
3. ↑  PvE Destiny Game Wiki. Viitattu 16.3.2020. (englanniksi)
4. ↑  PvP Destiny Game Wiki. Viitattu 16.3.2020. (englanniksi)
5. ↑  The Crucible Destiny Game Wiki. Viitattu 16.3.2020. (englanniksi)
6. ↑  Destiny 2: Iron Banner Guide Bungie. Viitattu 16.3.2020. (englanniksi)
7. ↑  Gambit Destiny Game Wiki. Viitattu 16.3.2020. (englanniksi)
8. ↑  Charlie Hall: In Destiny 2: Forsaken’s Gambit mode, power level matters in PvP  12. kesäkuuta 2018. Polygon. Viitattu 16.3.2020. (englanniksi)
9. ↑  Nick Statt: Bungie is bumping up Destiny 2’s console release date to September 6th *The Verge*.  12. tammikuuta 2017. Viitattu 16.3.2020. (englanniksi)
10. ↑  Sean Hollister ja Nick Statt: Google's Stadia Cloud Gaming Service is Coming November 19th: Everything You Need to Know *The Verge*.  8. marraskuuta 2019. Viitattu 16.3.2020. (englanniksi)
11. ↑  Chris Pereira: Destiny 2: Curse Of Osiris DLC Expansion Trailer Confirms Release Date  31. lokakuuta 2017. Gamestop. Viitattu 16.3.2020. (englanniksi)
12. ↑  Chris Pereira: Destiny 2 Curse Of Osiris DLC Increases The Level Cap  31. lokakuuta 2017. Gamestop. Viitattu 16.3.2020. (englanniksi)
13. ↑  Samit Sarkar: Here’s when you can play Destiny 2: Warmind  8. toukokuuta 2018. Polygon. Viitattu 16.3.2020. (englanniksi)
14. ↑  Eddie Makuch: Destiny 2 Forsaken DLC Release Date, New Mode, Trailer, And More Details  6. kesäkuuta 2018. Gamestop. Viitattu 16.3.2020. (englanniksi)
15. ↑  Stephany Nunneley: Destiny 2: Shadowkeep and New Light delayed to October 1  1. elokuuta 2019. VG 24/7. Viitattu 16.3.2020. (englanniksi)
16. ↑  Ryan Gilliam: Everything we know is coming to Destiny 2: Shadowkeep  17. kesäkuuta 2019. Polygon. Viitattu 16.3.2020. (englanniksi)